Pozdravljen/-a!

Preden nadaljuješ z delom, ponovi učno snov od prejšnje ure. Kako je uspel poskus? Tvoje ugotovitve so verjetno podobne mojim, kajne?

*(Masa snovi se pri preoblikovanju ohranja, če le nič ne odvzamemo in nič ne dodamo.)*

\*\*\*Pripravi zvezek in učbenik za NIT in odpri interaktivno gradivo v Radovednih pet.

Sledi mojim navodilom. Prosim, delaj po vrsti!

Današnja tema: Prostornino plina lahko spreminjamo

**1. Galerija fotografij:**

**Poglej si fotografije in natančno preberi trditve po njimi** (kaj se dogaja s plinom pri različnih temperaturah, zakaj se lahko balon dvigne v zrak, kje shranjujemo pline, kaj vse potrebujejo potapljači, da se lahko potapljajo …). Poskusi si čim več zapomniti. **Trditve si lahko tudi zapišeš v zvezek.**

*Si končal? Nadaljujva*.

**\*\*\*Odpri učbenik str. 88, 89**: **Preberi vse »kar vidiš«!**

*Fotografije iz galerije najdeš tudi v učbeniku, kajne?*

**Tvoja naloga za to uro:**

**Naredi zapis v zvezek:**

|  |
| --- |
| **PROSTORNINO PLINA LAHKO SPREMINJAMO**  **Pline lahko stiskamo. Pri tem se spremeni njihova prostornina, masa pa se ne spremeni.**  **Ena dejavnost U str. 88:**  ***Potrebščine:***  ***Navodila:***  ***Ugotovitve:***  *Izkaži se! Samostojno uredi zapis poskusa. Prepričana sem, da ti bo uspelo.*  *(Opomba: Ne porabi vsega maminega /očijevega parfuma.)* |

***»To je to« za danes!***